เรื่องร้องเรียน (น้ำท่วม,ท่อระบายน้ำ,ถนน) วันที่ 2022-06-07 01:37:52 — แขวงมีนบุรี เขตมีนบุรี กรุงเทพมหานคร
เรื่อง  ขอความอนุเคราะห์ปรับปรุงซอยพระยาสุเรนทร์ 27 (ซอยสุขเขียว) และระบบท่อระบายน้ำในซอย เนื่องจากซอยพระยาสุเรนทร์ 27 (ซอยสุขเขียว) แขวงบางชัน เขตคลองสามวา กรุงเทพมหานคร มีระดับถนนในซอยต่ำกว่าระดับถนนพระยาสุเรนทร์มาก ผิวถนนชำรุดมาก และไม่มีระบบท่อระบายน้ำภายในซอยที่จะสามารถเชื่อมต่อไปที่ลำรางได้ รวมทั้งลำรางก็อุดตัน เมื่อเกิดฝนตกแม้จะไม่มากนักก็ยังเกิดน้ำท่วมในซอย ทำให้ประชาชนในซอยเดือดร้อนเป็นอย่างมาก และยังมีซากรถจอดทิ้งขวางทางสัญจร ตามรูปถ่ายที่แนบมาพร้อมนี้ ซอยสุขเขียวนี้เป็นซอยที่เจ้าของที่เดิมได้เคยจดทะเบียนเป็นภาระจำยอมให้ใช้เป็นทางสัญจรได้
จึงเรียนมาเพื่อโปรดพิจารณาอนุเคราะห์ปรับปรุงถนนและระบบระบายน้ำในซอยสุขเขียว และขอขอบพระคุณท่านมา ณ ที่นี้